**ПРОТОКОЛ № 11**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 30.03.2021 г.**

**/чрез видеоконферентна връзка/**

Присъстват: Огнян Дамянов, Светлана Бошнакова, Пламен Найденов, Евгени Иванов, Александър Лазаров, Константин Тасков, Ирина Апостолова, Евгений Трифонов, Ангелина Митова, Галя Гугушева и Димитър Стефанов

На заседанието присъстват: Антонина Романова - Директор на Дирекция „Атестиране на магистрати“, Полина Петкова - главен експерт-юрисконсулт в отдел „Атестиране на прокурори и следователи“ и Яна Мачева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 23 - т. 31

РАЗНИ

1. Проект на становище по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Николай Кръстев Георгиев -прокурор в Районна прокуратура - Ботевград, във връзка с открита процедура за избор на административен ръководител - районен прокурор на Районна прокуратура - Своге, който ще се проведе на 07.04.2021 г.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ПРИЕМА становището за притежаваните професионални качества на Николай Кръстев Георгиев -прокурор в Районна прокуратура – Ботевград.

1.2. ИЗПРАЩА, на основание чл. 55, ал. 2 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 1.1. на Николай Кръстев Георгиев -прокурор в Районна прокуратура – Ботевград.

1.3. ПРЕДОСТАВЯ становището по т. 1.1. на Прокурорската колегия на ВСС, основание чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител – районен прокурор на Районна прокуратура – Своге.

2.Обявяване на конкурс за първоначално назначаване и заемане на 25 (двадесет и пет) длъжности „прокурор“ в районните прокуратури.

**КОМИСИЯТА ПО АТЕСТИРАНЕТО И КОНКУРСИТЕ**

**РЕШИ:**

**2.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОБЯВИ,** на основание чл. 180, ал. 1 и чл. 178, ал. 1 от ЗСВ и съгласно решение на Прокурорската колегия на Висшия съдебен съвет по протокол № 07/24.02.2021 г., т. 7.2., във връзка с чл. 191, ал. 1, изр. 2-ро от ЗСВ, **КОНКУРС за първоначално назначаване** и заемане на **25 (двадесет и пет) длъжности „прокурор“ в районните прокуратури**, както следва:

- Районна прокуратура - Благоевград - 2 (две) длъжности;

- Районна прокуратура - Видин - 1 (една) длъжност;

- Районна прокуратура - Враца - 2 (две) длъжности;

- Районна прокуратура - Монтана - 3 (три) длъжности;

- Районна прокуратура - Самоков - 2 (две) длъжности;

- Районна прокуратура - Хасково - 1 (една) длъжност;

- Районна прокуратура - Кърджали - 2 (две) длъжности;

- Районна прокуратура - Шумен - 3 (три) длъжности;

- Районна прокуратура - Силистра - 3 (три) длъжности;

- Районна прокуратура - Бургас - 6 (шест) длъжности.

*Мотиви: С решения по протокол № 07/24.02.2021 г. Прокурорската колегия на Висшия съдебен съвет (Колегията) обяви свободните длъжности „прокурор“ в районните прокуратури, определи броя на длъжностите, които да се заемат чрез конкурси за преместване и за първоначално назначаване, както и обяви конкурс за преместване и заемане на 9 (девет) длъжности „прокурор“ за следните органи:*

*- Районна прокуратура - Благоевград - 1 (една) длъжност;*

*- Районна прокуратура - Пазарджик - 2 (две) длъжности;*

*- Районна прокуратура - Кърджали - 1 (една) длъжност;*

*- Районна прокуратура - Плевен - 1 (една) длъжност;*

*- Районна прокуратура - Русе - 1 (една) длъжност;*

*- Районна прокуратура - Силистра - 1 (една) длъжност;*

*- Районна прокуратура - Бургас - 2 (две) длъжности.*

*След изтичане на 14-дневния срок за прием на документи се установи, че по отношение на Районна прокуратура – Кърджали и Районна прокуратура – Силистра не са налице кандидати, заявили желания за обявените длъжности в тях. Съгласно разпоредбата на чл. 191, ал. 1, изр. 2-ро от ЗСВ, ако няма кандидат за съответната длъжност в конкурса за преместване, какъвто се явява и настоящият случай, същата следва се заеме по реда на чл. 178 от ЗСВ.*

*С оглед на изложеното, Комисията предлага на конкурс за първоначално назначаване да бъдат обявени 25 (двадесет и пет) длъжности „прокурор“ в районните прокуратури, от които: определените, с решение на Колегията по протокол № 07/24.02.2021 г., 23 (двадесет и три) длъжности, както и двете длъжности, съответно по 1 (една) в Районна прокуратура – Кърджали и Районна прокуратура – Силистра, за които няма кандидати в конкурса за преместване.*

**2.2.** На основание чл. 181, ал. 2 и ал. 4 от ЗСВ кандидатите подават писмено заявление за участие в конкурса, в 14-дневен срок от датата на обнародването на обявата в „Държавен вестник“. Разписаният към момента ред за подаване на заявления за участие е лично или чрез писмено упълномощен представител в администрацията на Висшия съдебен съвет (гр. София, ул. „Екзарх Йосиф“ № 12). **С оглед спазване на въведените към момента противоепидемични мерки в страната и в случай, че същите се запазят**, заявления за участие се подават **САМО чрез лицензиран пощенски оператор, с известие за доставяне (обратна разписка), в деловодството на Висшия съдебен съвет (гр. София, ул. „Екзарх Йосиф“ № 12).**

Заявления, подадени след срока, не се разглеждат. При подаване на заявлението по пощата определяща е датата на пощенското клеймо (датно клеймо) при изпращането.

Към заявлението се прилагат следните документи:

1. подробна автобиография, подписана от кандидата;

2. нотариално заверено копие от диплома за завършено висше образование по специалността „Право“. Завършилите висше образование в чуждестранно висше учебно заведение представят диплома, легализирана и призната от МОН и приравнена към шестобалната система;

3. нотариално заверено копие от удостоверение за придобита юридическа правоспособност;

4. медицинско удостоверение, издадено в резултат на извършен медицински преглед, че лицето не страда от психическо заболяване и медицинско удостоверение, че лицето не се води на учет;

5. нотариално заверено копие от трудова/служебна и/или осигурителна книжка или друг документ, удостоверяващ съответен стаж по чл. 164 от ЗСВ за длъжността;

6. декларация за българско гражданство по чл. 162 от ЗСВ, по образец;

7. попълнен въпросник по образец, изготвен от Прокурорската колегия на Висшия съдебен съвет, във връзка с притежаваните от кандидата нравствени качества;

8. мотивационно писмо;

9. други документи, които по преценка на кандидата имат отношение към професионалните или нравствените му качества.

2.3. Конкурсът да се проведе от конкурсна комисия на два етапа - писмен и устен изпит по реда на чл. 184 от Закона за съдебната власт.

2.4. Датата, часа и мястото на провеждане на писмения изпит допълнително да се обнародва в „Държавен вестник“, публикува в един централен всекидневник, както и на интернет страницата на Висшия съдебен съвет.

2.5. Устният изпит да се проведе по график и на места определени от конкурсната комисия.

2.6. Възлага на главния секретар на ВСС да организира техническата процедура по провеждането на конкурса.

2.7. Решението за обявяване на конкурса да се обнародва в „Държавен вестник“, публикува в един централен всекидневник, както и на интернет страницата на Висшия съдебен съвет.

2.8. ВНАСЯ предложението в заседанието на Прокурорската колегия на Висшия съдебен съвет, насрочено на 31.03.2021 г., за разглеждане и произнасяне.

3. Мотивирано предложение, на основание чл. 193, ал. 2 от ЗСВ, за повишаване в длъжност на класираните кандидати за заемане на 13 (тринадесет) длъжности „прокурор“ в апелативните прокуратури, съгласно обявения конкурс, с решение на Прокурорската колегия на Висшия съдебен съвет по протокол № 9/20.03.2019 г. (ДВ, бр. 26/29.03.2019 г.)

**УВАЖАЕМИ ГОСПОЖИ И ГОСПОДА,**

Прокурорската колегия на Висшия съдебен съвет (Колегията), с решение по протокол № 09/20.03.2019 г., обяви конкурс по реда на чл. 189, ал. 1 и ал. 2 от ЗСВ за повишаване и заемане на 13 (тринадесет) свободни длъжности „прокурор" в апелативните прокуратури, а именно в Апелативна специализирана прокуратура – 8 (осем) длъжности, в Апелативна прокуратура – София – 1 (една) длъжност, в Апелативна прокуратура – Пловдив – 2 (две) длъжности, в Апелативна прокуратура – Велико Търново – 1 (една) длъжност и в Апелативна прокуратура – Бургас – 1 (една) длъжност. Решението за обявяване на конкурса е обнародвано в „Държавен вестник“ брой 26 от 29.03.2019 г., като в 14-дневния срок за прием на документи, заявления за участие в конкурса подават 140 (сто и четиридесет) кандидати. След като извърши проверката на документите им по реда на чл. 191, ал. 3 от ЗСВ, Комисията по атестирането и конкурсите към Прокурорската колегия (Комисията) с решение по протокол № 18/04.06.2019 г., допусна до участие в процедурата всички кандидати подали заявление. Видно от утвърдените списъци, 2 (двама) от участниците не са допуснати само по отношение на заявената от тях длъжност „прокурор“ в Апелативна специализирана прокуратура, тъй като не отговарят в пълнота на изискването на чл. 164, ал. 6 от ЗСВ, а именно не притежават изискуемия специален стаж от 8 години като съдия по наказателни дела, прокурор или следовател, към датата на обнародване на решението за обявяване на конкурса в Държавен вестник.

На основание чл. 189, ал. 5 от ЗСВ (ДВ, бр. 62/09.08.2016 г.) във връзка с § 23 от ПР към ЗИД на ЗСВ (ДВ, бр. 29/8.04.2019 г.), Прокурорската колегия на Висшия съдебен съвет, с решение по протокол № 17/12.06.2019 г., обяви поименния състав на конкурсната комисия, провела конкурса, както следва:

Редовни членове: Калина Обретенова Серафимова, Наташа Иванова Бърнева и Емилена Георгиева Попова – прокурори във Върховна касационна прокуратура, Петя Маринова Маринова – представител на Комисията и прокурор във Върховна касационна прокуратура и проф. д-р Момяна Гунева - хабилитиран преподавател по наказателно право в Бургаски свободен университет.

Резервни членове: Радосвета Райчева Раева – прокурор във Върховна касационна прокуратура, Валентин Димитров Кирилов – представител на Комисията и прокурор във Върховна административна прокуратура, както и доц. д-р Тервел Георгиев - хабилитиран преподавател по наказателно право в Пловдивски университет „Паисий Хилендарски“. За председател на комисията, с решение по протокол от 20.06.2019 г., членовете й единодушно избират прокурор Калина Серафимова.

С оглед обстоятелството, че 4 (четирима) от кандидатите в конкурсната процедура желаят да преминат на длъжност в друг по вид орган на съдебната власт, съобразно изискването на чл. 192, ал. 2 от ЗСВ, комисията провери познанията им за заемане на длъжността „прокурор“ чрез полагане на писмен изпит по конспект – насрочен за 09.10.2019 г. На проведения изпит 1 (един) от кандидатите не се яви, като по отношение на него конкурсната комисия счете, че конкурсната процедура е приключена, тъй като не са изпълнени условията на чл. 192, ал. 2 от ЗСВ. За решението на комисията е съставен протокол от 09.10.2019 г.

Съобразявайки горното, както и депозираните в хода на конкурсната процедура 11 (единадесет) отказа от участие от допуснати кандидати, окончателният брой на участниците намаля на 128 (сто двадесет и осем).

Съгласно изискването на чл. 192, ал. 1 от ЗСВ, конкурсната комисия извърши класирането на кандидатите според общата оценка за притежаваните от тях професионални качества, формирана въз основа на резултатите от двата цифрови компонента, получени след извършената преценка по реда на чл. 40 от Наредба № 1/09.02.2017 г. за конкурсите за магистрати и за избор на административни ръководители в органите на съдебната власт. По отношение на първия компонент, съобразно чл. 40, ал. 1 от Наредбата, комисията е изследвала данните от атестационните формуляри на кандидатите от последното им атестиране, извършените проверки от ИВСС и от по-горестоящите органи на съдебната власт, както и информацията в кадровите им досиета. Преценката по чл. 40, ал. 2 от Наредба №1/09.02.2017 г., касаеща втория компонент, е основана на проверените от комисията 6 (шест) дела и преписки по отношение на всеки кандидат, от които 3 (три) дела или преписки избрани от комисията въз основа на посочените данни в справките към заявленията за участие в конкурса, както и 3 (три) дела или преписки, избрани от съответния кандидат.

Видно от предоставената в цялост конкурсна документация по проведения конкурс, ведно с резултатите от класирането по чл. 192, ал. 1 от ЗСВ, мотивираното становище на конкурсната комисия по чл. 192, ал. 3 от ЗСВ, протоколите за работата на комисията и за избор на дела, становищата на Комисия по професионална етика към Прокурорската колегия на ВСС, видно от които класираните кандидати притежават необходимите нравствени качества за заемане на длъжността, Комисията счита, че конкурсната процедура е проведена при спазване на разпоредбите на Закона за съдебната власт и Наредба № 1/09.02.2017 г.

С оглед на гореизложеното и на основание чл. 193, ал. 2 от ЗСВ,

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРЕДЛАГА на Прокурорската колегия на Висшия съдебен съвет да проведе гласуване по поредността на класирането, като на свободните 13 (тринадесет) длъжности „прокурор" в апелативните прокуратури повиши класираните кандидати, до попълване на свободните места.

3.2. Внася предложението в заседанието на Прокурорската колегия на ВСС, насрочено на 31.03.2021 г., за разглеждане и произнасяне.

4. Молба от Магдалина Недялкова Христова - Петрова - прокурор в Районна прокуратура - Силистра и Анелия Веселинова Стойчева - прокурор в Районна прокуратура - Бургас, за преместване, на основание чл. 194, ал. 2 от ЗСВ. *(вх. № ВСС-*5482*/24.03.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРЕМЕСТИ, на основание чл. 194, ал. 2 от ЗСВ, Магдалина Недялкова Христова – Петрова – прокурор в Районна прокуратура – Силистра, на длъжност „прокурор" в Районна прокуратура – Бургас, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

4.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРЕМЕСТИ, на основание чл. 194, ал. 2 от ЗСВ, Анелия Веселинова Стойчева – прокурор в Районна прокуратура – Бургас, на длъжност „прокурор" в Районна прокуратура – Силистра, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

*Мотиви: Комисията е сезирана с молба от Магдалина Недялкова Христова – Петрова – прокурор в Районна прокуратура – Силистра и Анелия Веселинова Стойчева – прокурор в Районна прокуратура – Бургас, за преместването им без конкурс, по реда на чл. 194, ал. 2 от ЗСВ. Към подадената молба са приложени и изразените положителни становища от административните ръководители на Районна прокуратура – Силистра и на Районна прокуратура – Бургас.*

*С оглед липсата на разписани правила, Комисията се съобрази изцяло с текста на чл. 194, ал. 2 от ЗСВ, който предвижда възможност за размяна на магистрати на равна по степен длъжност, при взаимното им съгласие, както и това на административните им ръководители.*

*Съобразно гореизложеното, Комисията по атестирането и конкурсите към Прокурорската колегия на Висшия съдебен съвет счита, че са налице кумулативно изискуемите предпоставки за приложение института на чл. 194, ал. 2 от ЗСВ и молбата за преместване на гореспоменатите прокурори от двата органа на съдебната власт следва да бъде уважена.*

4.3. Внася предложението в заседание на Прокурорската колегия на ВСС, насрочено за 31.03.2021 г., за разглеждане и произнасяне.

ЕДИННИ ФОРМУЛЯРИ

5. Периодично атестиране на Искра Николова Георгиева - следовател в Следствен отдел в Софийска градска прокуратура. *(вх. № ВСС-4059/10.04.2018г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРОВЕЖДА периодично атестиране, на основание чл. 196, ал. 1, т. 3 от ЗСВ и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Искра Николова Георгиева - следовател в Следствен отдел в Софийска градска прокуратура.

5.2. Предоставя, на основание чл. 205, ал. 1 от ЗСВ, на Искра Николова Георгиева - следовател в Следствен отдел в Софийска градска прокуратура, резултатите от атестирането за запознаване.

6. Извънредно атестиране на Гергана Петрова Колева - изпълняващ функциите „административен ръководител - районен прокурор“ на Районна прокуратура - Кърджали.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРОВЕЖДА извънредно атестиране, на основание чл. 196, ал. 1, т. 4 от ЗСВ, във връзка с чл. 197, ал. 5, т. 2 от ЗСВ и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Гергана Петрова Колева - изпълняващ функциите „административен ръководител - районен прокурор“ на Районна прокуратура - Кърджали.

6.2. Предоставя, на основание чл. 205, ал. 1 от ЗСВ, на Гергана Петрова Колева - изпълняващ функциите „административен ръководител - районен прокурор“ на Районна прокуратура - Кърджали, резултатите от атестирането за запознаване.

7. Придобиване статут на несменяемост на Александър Здравков Николов - прокурор в Софийска районна прокуратура. *(вх. № ВСС-5466/09.06.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - София за комплексна оценка на Александър Здравков Николов - прокурор в Софийска районна прокуратура.

7.2. ПРОВЕЖДА атестиране за придобиване статут на несменяемост, на основание чл. 196, ал. 1, т. 2 от ЗСВ и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Александър Здравков Николов - прокурор в Софийска районна прокуратура.

7.3. Предоставя, на основание чл. 205, ал. 1 от ЗСВ, на Александър Здравков Николов - прокурор в Софийска районна прокуратура, резултатите от атестирането за запознаване.

8. Придобиване статут на несменяемост на Соня Георгиева Петковска - прокурор в Софийска районна прокуратура.*(вх. №ВСС-5477/09.06.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - София за комплексна оценка на Соня Георгиева Петковска - прокурор в Софийска районна прокуратура.

8.2. ПРОВЕЖДА атестиране за придобиване статут на несменяемост, на основание чл. 196, ал. 1, т. 2 от ЗСВ и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Соня Георгиева Петковска - прокурор в Софийска районна прокуратура.

8.3. Предоставя, на основание чл. 205, ал. 1 от ЗСВ, на Соня Георгиева Петковска - прокурор в Софийска районна прокуратура, резултатите от атестирането за запознаване.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

9. Предложение от административния ръководител на Районна прокуратура - Добрич за повишаване на Ивелин Боянов Борисов - прокурор в Районна прокуратура - Добрич, на място в по-горен ранг „прокурор в ОП“. *(вх.№ ВСС-5551/23.03.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Ивелин Боянов Борисов - прокурор в Районна прокуратура - Добрич, на място в по-горен ранг „прокурор в ОП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

9.2. ВНАСЯ предложението в заседанието на Прокурорската колегия на ВСС, насрочено за 31.03.2021 г., за разглеждане и произнасяне.

10. Предложение от административния ръководител на Районна прокуратура - Ботевград за повишаване на Николай Кръстев Георгиев - прокурор в Районна прокуратура - Ботевград, на място в по-горен ранг „прокурор в ОП“. *(вх.№ ВСС-5464/19.03.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Николай Кръстев Георгиев - прокурор в Районна прокуратура - Ботевград, на място в по-горен ранг „прокурор в ОП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

10.2. ВНАСЯ предложението в заседанието на Прокурорската колегия на ВСС, насрочено за 31.03.2021 г., за разглеждане и произнасяне.

11. Предложение от Веселин Якимов Минков - прокурор в Окръжна прокуратура - Разград*,* с ранг „прокурор в АП“, за повишаване на място в по-горен ранг „прокурор във ВКП и ВАП“. *(вх.№ ВСС-5461/19.03.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Веселин Якимов Минков - прокурор в Окръжна прокуратура - Разград*,* с ранг „прокурор в АП“, на място в по-горен ранг „прокурор във ВКП и ВАП“., с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

11.2. ВНАСЯ предложението в заседанието на Прокурорската колегия на ВСС, насрочено за 31.03.2021 г., за разглеждане и произнасяне.

12. Предложение от административния ръководител на Софийска градска прокуратура за повишаване на Десислава Любомирова Петрова - прокурор в Софийска градска прокуратура*,* с ранг „прокурор в АП“, на място в по-горен ранг „прокурор във ВКП и ВАП“. *(вх.№ ВСС-5460/19.03.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Десислава Любомирова Петрова - прокурор в Софийска градска прокуратура*,* с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

12.2. ВНАСЯ предложението в заседанието на Прокурорската колегия на ВСС, насрочено за 31.03.2021 г., за разглеждане и произнасяне.

ПРЕДЛОЖЕНИЯ ЗА ПРИДОБИВАНЕ СТАТУТ НА НЕСМЕНЯЕМОСТ

13. Предложение от административния ръководител на Софийска градска прокуратура за придобиване статут на несменяемост на Марио Димитров Томов - прокурор в Софийска градска прокуратура. *(вх. № ВСС-5454/19.03.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Марио Димитров Томов - прокурор в Софийска градска прокуратура, за периода 16.03.2016 г. – 16.03.2021 г.

13.2. ВЪЗЛАГА на постоянната атестационна комисия при Апелативна прокуратура – София, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

14. Предложение от административния ръководител на Софийска градска прокуратура за придобиване статут на несменяемост на Радост Димитрова Нацева - прокурор в Софийска градска прокуратура. *(вх. № ВСС-5455/19.03.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Радост Димитрова Нацева - прокурор в Софийска градска прокуратура, за периода 16.03.2016 г. – 16.03.2021 г.

14.2. ВЪЗЛАГА на постоянната атестационна комисия при Апелативна прокуратура – София, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

15. Предложение от административния ръководител на Софийска градска прокуратура за придобиване статут на несменяемост на Иван Димитров Кучиев - прокурор в Софийска градска прокуратура. *(вх. № ВСС-5456/19.03.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Иван Димитров Кучиев - прокурор в Софийска градска прокуратура, за периода 16.03.2016 г. – 16.03.2021 г.

15.2. ВЪЗЛАГА на постоянната атестационна комисия при Апелативна прокуратура – София, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

ПРЕДЛОЖЕНИЯ ЗА ПЕРИОДИЧНО АТЕСТИРАНЕ

16. Предложение от административния ръководител на Районна прокуратура - Плевен за периодично атестиране на Милена Венелинова Трифонова - прокурор в Районна прокуратура - Плевен. *(вх. № ВСС-5457/19.03.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ОТКРИВА, на основание чл. 196, ал.1, т. 3 от ЗСВ, процедура за периодично атестиране на Милена Венелинова Трифонова - прокурор в Районна прокуратура – Плевен, за периода 23.03.2016 г. – 23.03.2021 г.

16.2. ВЪЗЛАГА на постоянната атестационна комисия при Апелативна прокуратура – Велико Търново, на основание чл.204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и да направи предложение за комплексна оценка.

17. Предложение от административния ръководител на Районна прокуратура - Плевен за периодично атестиране на Галя Маринова Илиева - прокурор в Районна прокуратура - Плевен. *(вх.№ ВСС-5458/19.03.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ОТКРИВА, на основание чл. 196, ал.1, т. 3 от ЗСВ, процедура за периодично атестиране на Галя Маринова Илиева - прокурор в Районна прокуратура – Плевен, за периода 23.03.2016 г. – 23.03.2021 г.

17.2. ВЪЗЛАГА на постоянната атестационна комисия при Апелативна прокуратура – Велико Търново, на основание чл.204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и да направи предложение за комплексна оценка.

18. Предложение от административния ръководител на Районна прокуратура - Плевен за периодично атестиране на Габриела Иванова Динова - Цонева- прокурор в Районна прокуратура - Плевен. *(вх.№ ВСС-5459/19.03.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. ОТКРИВА, на основание чл. 196, ал.1, т. 3 от ЗСВ, процедура за периодично атестиране на Габриела Иванова Динова - Цонева- прокурор в Районна прокуратура – Плевен, за периода 23.03.2016 г. – 23.03.2021 г.

18.2. ВЪЗЛАГА на постоянната атестационна комисия при Апелативна прокуратура – Велико Търново, на основание чл.204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и да направи предложение за комплексна оценка.

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

19. Придобиване статут на несменяемост на Иван Руменов Карагьозов – заместник на административния ръководител - заместник-районен прокурор на Районна прокуратура - Монтана. *(вх. №ВСС-4523/13.05.2020г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Иван Руменов Карагьозов – заместник на административния ръководител - заместник-районен прокурор на Районна прокуратура - Монтана.

19.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Иван Руменов Карагьозов – заместник на административния ръководител - заместник-районен прокурор на Районна прокуратура - Монтана.

19.3. ПРЕДЛАГА НА ПРОКУРОРСКАТА КОЛЕГИЯ НА ВСС, Иван Руменов Карагьозов – заместник на административния ръководител - заместник-районен прокурор на Районна прокуратура - Монтана, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

19.4. ВНАСЯ предложението в заседание на Прокурорската колегия на ВСС, насрочено за 31.03.2021 г., за разглеждане и произнасяне.

20. Придобиване статут на несменяемост на Василена Ивайлова Анастасова - прокурор в Софийска районна прокуратура. *(вх. № ВСС-5470/09.06.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

20.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Василена Ивайлова Анастасова - прокурор в Софийска районна прокуратура.

20.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Василена Ивайлова Анастасова - прокурор в Софийска районна прокуратура.

20.3. ПРЕДЛАГА НА ПРОКУРОРСКАТА КОЛЕГИЯ НА ВСС, Василена Ивайлова Анастасова - прокурор в Софийска районна прокуратура, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

20.4. ВНАСЯ предложението в заседание на Прокурорската колегия на ВСС, насрочено за 31.03.2021 г., за разглеждане и произнасяне.

21. Придобиване статут на несменяемост на Станислав Емилов Страшимиров - прокурор в Районна прокуратура - Перник. *(вх. № ВСС-5720/15.06.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

21.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Станислав Емилов Страшимиров - прокурор в Районна прокуратура - Перник.

21.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Станислав Емилов Страшимиров - прокурор в Районна прокуратура - Перник.

21.3. ПРЕДЛАГА НА ПРОКУРОРСКАТА КОЛЕГИЯ НА ВСС, Станислав Емилов Страшимиров - прокурор в Районна прокуратура – Перник, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

21.4. ВНАСЯ предложението в заседание на Прокурорската колегия на ВСС, насрочено за 31.03.2021 г., за разглеждане и произнасяне.

22. Извънредно атестиране на Емилия Стоянова Пашалиева - Риажи - прокурор в Апелативната специализирана прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

22.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Емилия Стоянова Пашалиева - Риажи - прокурор в Апелативната специализирана прокуратура.

22.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Емилия Стоянова Пашалиева - Риажи - прокурор в Апелативната специализирана прокуратура.

22.3. ВНАСЯ предложението в заседание на Прокурорската колегия на ВСС, насрочено за 31.03.2021 г., за разглеждане и произнасяне.

ДОПЪЛНИТЕЛНИ ТОЧКИ

ЕДИННИ ФОРМУЛЯРИ

23. Периодично атестиране на Ивайло Володиев Илиев - заместник на административния ръководител - заместник-окръжен прокурор на Окръжна прокуратура - Кюстендил.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

23.1. ПРОВЕЖДА периодично атестиране, на основание чл. 196, ал. 1, т. 3 от ЗСВ и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Ивайло Володиев Илиев - заместник на административния ръководител - заместник-окръжен прокурор на Окръжна прокуратура - Кюстендил.

23.2. Предоставя, на основание чл. 205, ал. 1 от ЗСВ, на Ивайло Володиев Илиев - заместник на административния ръководител - заместник-окръжен прокурор на Окръжна прокуратура - Кюстендил, резултатите от атестирането за запознаване.

24. Периодично атестиране на Петя Александрова Костадинова - прокурор в Софийска районна прокуратура. *(вх.№ВСС-10078/05.10.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

24.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - София, за комплексна оценка на Петя Александрова Костадинова - прокурор в Софийска районна прокуратура.

24.2. ПРОВЕЖДА периодично атестиране, на основание чл. 196, ал. 1, т. 3 от ЗСВ и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Петя Александрова Костадинова - прокурор в Софийска районна прокуратура.

24.3. Предоставя, на основание чл. 205, ал. 1 от ЗСВ, на Петя Александрова Костадинова - прокурор в Софийска районна прокуратура, резултатите от атестирането за запознаване.

25. Извънредно атестиране на Албена Михайлова Стоилова - прокурор в Окръжна прокуратура - Перник.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

25.1.ПРИЕМА ИЗЦЯЛО предложението на Постоянната атестационна комисия при Апелативна прокуратура - София, за комплексна оценка на Албена Михайлова Стоилова - прокурор в Окръжна прокуратура - Перник.

25.2. ПРОВЕЖДА извънредно атестиране, на основание чл. 196, ал. 1, т. 4 от ЗСВ, във връзка с чл. 197, ал. 5, т. 1 от ЗСВ и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Албена Михайлова Стоилова - прокурор в Окръжна прокуратура - Перник.

25.3. Предоставя, на основание чл. 205, ал. 1 от ЗСВ, на Албена Михайлова Стоилова - прокурор в Окръжна прокуратура - Перник, резултатите от атестирането за запознаване.

РАЗНИ

26. Справка за открити атестационни процедури с неполучени документи.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

26.1. Да се изпратят напомнителни писма до съответните административни ръководители на органи на съдебна власт и постоянните атестационни комисии към апелативните прокуратури, които към настоящия момент не са изпратили в администрация на ВСС изисканите материали по атестационни процедури, открити с решение на Комисията по атестирането и конкурсите преди 10.10.2020 г.

27. Обсъждане откриването на процедура за избор на кандидат за прокурор по разследването срещу главния прокурор или негов заместник.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

27.1 ПРЕДЛАГА НА ПРОКУРОРСКАТА КОЛЕГИЯ НА ВСС да приеме следното решение:

**ПРОЕКТ!**

**ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ**

**Р Е Ш И:**

**1. ПРЕДЛАГА НА ПЛЕНУМА НА ВИСШИЯ СЪДЕБЕН СЪВЕТ ДА УТВЪРДИ** образец на кадрова справка по чл. 173а, ал. 3 от ЗСВ.

**2. ПРЕДЛАГА НА ПЛЕНУМА НА ВИСШИЯ СЪДЕБЕН СЪВЕТ ДА ОТКРИЕ**, на основание чл. 173а, ал. 1 от ЗСВ, във връзка с § 8 от ПЗР към ЗД на НПК (ДВ бр. 16 от 23.02.2021г.), процедура за избор на кандидат за прокурор по разследването срещу главния прокурор или негов заместник.

**3. ПРЕДЛАГА НА ПЛЕНУМА НА ВИСШИЯ СЪДЕБЕН СЪВЕТ ДА СПРЕ**, на основание чл. 54, ал. 1, т. 4 от АПК, административното производство по процедурата за избор на кандидат за прокурор по разследването срещу главния прокурор или негов заместник, до произнасяне на Конституционния съд с решение по конституционно дело № 4/2021 г.

*Мотиви:* *Съгласно чл. 173а, ал.1 ЗСВ процедурата за избор на кандидат за прокурор по разследването срещу главния прокурор или негов заместник се открива от пленума на Висшия съдебен съвет не по-рано от три месеца и не по-късно от един месец преди изтичането на мандата или в 7-дневен срок от настъпване на обстоятелство по чл. 175, ал. 1.*

*§ 8 ПЗР към ЗД на НПК (ДВ бр. 16 от 23.02.2021г.) гласи, че в срок до три месеца от влизането в сила на този закон Висшият съдебен съвет провежда процедурата за избор на прокурор по разследването срещу главния прокурор или негов заместник.*

*Правомощието за избор на прокурор по разследването срещу главния прокурор или негов заместник е предоставено изцяло в компетентността на Пленума на ВСС съгласно изричната разпоредба на чл. 30, ал.2 т.21 от ЗСВ. С решение на Пленума на ВСС по Протокол № 5/ 25.03.2021 г. са приети Правила за избор на прокурор по разследването срещу главния прокурор или негов заместник (Правилата), които са публикувани на интернет страницата на Висшия съдебен съвет. Чл. 7, ал. 1 т.2 от Правилата, (кореспондиращ и на разпоредбата на чл. 173а, ал. 3 ЗСВ) предвиждат като елемент от предложението при издигането на кандидатури и прилагането на кадрова справка за кандидата по образец, утвърден от Пленума на ВСС.*

*По искане на президента на Република България е образувано конституционно дело № 4/2021 г. за установяване на противоконституционност на чл. 46, ал. 8, чл. 194, ал. 6, чл. 213а, ал. 2, чл. 411а, ал. 4 относно думите „както и делата от компетентност на прокурора по разследването срещу главния прокурор или негов заместник“ от НПК (обн., ДВ, бр. 86 от 28.10.2005 г., посл. изм., ДВ, бр. 20 от 09.03.2021 г.) и на чл. 136, ал. 11 от ЗСВ (обн., ДВ, бр. 64 от 07.08.2007 г., посл. изм. и доп., ДВ, бр. 16 от 23.02.2021 г.). С определение от 09.03.2021 г. искането е допуснато за разглеждане по същество от конституционния съд.*

*Атакуваните пред конституционния съд норми са действащо право, което обосновава предложението за откриване на процедурата за избор. В същото време наличието на допуснато до разглеждане по същество искане, с което се оспорва конституционосъобразността на приложим закон, съгласно текста на чл. 54, ал. 1, т. 4 от АПК, е основание за спиране на административното производство по процедурата, до произнасяне на конституционния съд с решение по конституционно дело № 4/2021 г.*

27.2. ВНАСЯ предложенията в заседание на Прокурорската колегия на Висшия съдебен съвет, насрочено за 31.03.2021г.

28. Заявление за отвод от резервен член на изпитната комисия за младши прокурори в края на обучението им в Националния институт на правосъдието.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

28.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ чрез жребий един резервен член - прокурор в апелативна/окръжна прокуратура, на изпитната комисия за младши прокурори в края на обучението им в Националния институт на правосъдието, на мястото на Димитър Георгиев Арнаудов – прокурор в Окръжна прокуратура – Шумен.

28.2. Внася предложението в заседание на Прокурорската колегия на Висшия съдебен съвет, насрочено на 31.03.2021 г., за разглеждане и произнасяне.

29. Заявления за отвод от членове на изпитната комисия за младши следователи в края на обучението им в Националния институт на правосъдието.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

29.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ Радослав Владимиров Градев – прокурор в Окръжна прокуратура – Русе, за редовен член на изпитната комисия за младши следователи в края на обучението им в Националния институт на правосъдието, на мястото на Калоян Димитров Ангелов – прокурор в Софийска градска прокуратура.

29.1.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ чрез жребий един резервен член - прокурор в апелативна/окръжна прокуратура, на изпитната комисия за младши следователи в края на обучението им в Националния институт на правосъдието, на мястото на Радослав Владимиров Градев.

29.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ чрез жребий един резервен член - прокурор в апелативна/окръжна прокуратура, на изпитната комисия за младши следователи в края на обучението им в Националния институт на правосъдието, на мястото на Валентина Личева Личева – Найденова – прокурор в Окръжна прокуратура – Русе.

29.3. Внася предложението в заседание на Прокурорската колегия на Висшия съдебен съвет, насрочено на 31.03.2021 г., за разглеждане и произнасяне.

30. Молба от Стефан Иванов Петров за освобождаване от заеманата длъжност „следовател“ в Национална следствена служба, поради избирането му за член на Висшия съдебен съвет.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

30.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 165, ал. 1, т. 7, във връзка с чл. 18, ал. 1 и при условията на чл. 28, ал. 1 от ЗСВ, Стефан Иванов Петров от заеманата длъжност „следовател“ в Национална следствена служба, с ранг „следовател в НСлС“, считано от датата на встъпване в длъжност „член на Висшия съдебен съвет“.

30.2. Внася предложението в заседанието на Прокурорската колегия на ВСС, насрочено на 31.03.2021 г., за разглеждане и произнасяне.

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

31. Придобиване статут на несменяемост на Лилия Ангелова Кариева - прокурор в Софийска районна прокуратура.*(вх. №ВСС-4519/13.05.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

31.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Лилия Ангелова Кариева - прокурор в Софийска районна прокуратура.

31.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Лилия Ангелова Кариева - прокурор в Софийска районна прокуратура.

31.3. ПРЕДЛАГА НА ПРОКУРОРСКАТА КОЛЕГИЯ НА ВСС, Лилия Ангелова Кариева - прокурор в Софийска районна прокуратура, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

31.4. ВНАСЯ предложението в заседание на Прокурорската колегия на ВСС, насрочено за 31.03.2021 г., за разглеждане и произнасяне.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

ОГНЯН ДАМЯНОВ